Pertti Paasio

Pertti Kullervo Paasio (2. aprill 1939 Helsingi – 4. aprill 2020) oli Soome sotsiaaldemokraatlik poliitik. Ta oli aastatel 1989–1991 Soome välisminister.

Ta lõpetas aastal 1968 Turu Ülikooli riigiteaduste magistrina.

Ta oli Eduskunna liige aastatel 1975–1979 ja 1982–1996. 1. detsembrist 1989 kuni 26. aprillini 1991 oli ta Soome välisministriks (Harri Holkeri valitsuses). Aastatel 1996–1999 oli ta Euroopa Parlamendi liige.

Isiklikku
Tema isa Rafael Paasio oli Soome peaminister aastatel 1966–1968 ja 1972. Tütar Heli Paasio oli aastatel 1999–2015 Eduskunna liige (Soome Sotsiaaldemokraatliku Partei ridades).

Kategooria:Soome välisministrid
Kategooria:Soome poliitikud
Kategooria:Soomest valitud Euroopa Parlamendi liikmed
Kategooria:Turu Ülikooli vilistlased
Kategooria:Sündinud 1939
Kategooria:Surnud 2020